Document ID: /fineweb-2-swissfilter-quality_10-filterrobots/filtered/02038.jsonl.gz/3532

En il tunnel d’auto A8 a Lungern en il chantun Sursilvania hai dà oz a mezdi in grev accident da traffic. Otg persunas èn vegnidas blessadas, duas d’ellas grevamain. Tut ils quatter vehichels involvids – trais autos ed ina moto – han gì in donn total.
Tenor la polizia saja in automobilist da l'exteriur vegnì al portal sid dal tunnel sin il vial oppost e saja collidà cun in auto che vegniva encunter correct. La cunautista da quest auto è vegnida blessada fermamain. Era fermamain blessada è vegnida ina motociclista ch’ha vesì l’accident memia tard, è crudada e vegnida blessada d’in ulteriur auto.
Il tunnel da Lungern è stà serrà per pliras uras. Il traffic è vegnì svià local.
RR novitads 18:00